OpenLLM-France/wikimedia huggingface dataset:
# Jerome Steever

Jerome Elwell Steever (Milwaukee, Wisconsin, 7 de gener de 1880 – San Diego, Califòrnia, 5 de gener de 1957) va ser un waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la competició de waterpolo com a membre de l'equip Chicago Athletic Association.

## Referències

* ↑ «Jerome Steever Olympic Results». sports-reference.com. Arxivat de l'original el 21 d'octubre 2012. [Consulta: 20 octubre 2015].
# Albert Lambert

Albert Bond "Al" Lambert (Alexandria, Virgínia, 6 de desembre de 1875 - Saint Louis, 12 de novembre de 1946) va ser un golfista estatunidenc que va competir a finals del segle XX i primers del segle xx. A banda fou un pioner de l'aviació.

## Golf

Va prendre part en els Jocs Olímpics de París de 1900, en què fou vuitè; i als de 1904 de Saint Louis, on guanyà la medalla de plata en la prova per equips del programa de golf, com a membre de l'equip Trans-Mississippi Golf Association. En la prova individual quedà eliminat en els quarts de final.

## Aviació

El 1906 va començar a interessar-se per l'aviació, i va aprendre a fer volar globus aerostàtics. El 1907 va ser un dels fundadors de l'Aero Club de St. Louis. El 1909 va conèixer els germans Wright, i va comprar el seu primer avió. Orville Wright va ser qui li va ensenyar a pilotar. El 1911 va ser el primer habitant de Saint Louis en tenir una llicència de vol. Durant la Primera Guerra Mundial va ser instructor de vol en globus i paracaigudisme.
El 1920 comprà per 68.000 $ un terreny de 0,69 km² a Kinloch, que havia estat utilitzat per ascensions en globus i la primera trobada aèria internacional. Durant els següents set anys Lambert va condicionar les pistes d'aterratge i els hangars. El 1927 Lambert era un dels membre del comitè de Saint Louis que ajudà a comprar l'Spirit of Saint Louis amb què Charles Lindbergh havia de fer el primer vol transatlàntic fins a París. El 1928 Lambert va vendre l'aeròdrom a la ciutat de Saint Louis per 68.000 $, el mateix que li havia costat abans de les millores, amb la qual cosa l'Aeroport Internacional Lambert-St.Louis fou el primer aeroport municipal dels Estats Units.

## Referències

* ↑ «Al Lambert Olympic Results». sports-reference.com. Arxivat de l'original el 15 de setembre 2011. [Consulta: 11 octubre 2015].
* ↑ Christensen, Lawrence O. Dictionary of Missouri Biography. University of Missouri Press, 1999, p. 469. ISBN 0-8262-1222-0.
# Dink Templeton

Robert Lyman "Dink " Templeton (Helena, Montana, 27 de maig de 1897 - Palo Alto, Califòrnia, 7 d'agost de 1962) va ser un atleta, jugador de rugbi a 15, de futbol americà i entrenador d'atletisme estatunidenc.
Va estudiar a la Universitat Stanford, on va jugar en equips de futbol americà i rugbi. El 1920 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics d'Anvers, on guanyà la medalla d'or. En aquests mateixos Jocs va disputar la prova del salt de llargada del programa d'atletisme. Finalitzà en quarta posició, a 13 cm d'Erik Abrahamsson, medalla de bronze.
El 1922 va tornar a Stanford com a entrenador d'atletisme, posició que va ocupar fins a 1939. Durant la seva estada com a entrenador, Stanford va guanyar el campionat d'atletisme a l'aire lliure de la NCAA el 1925, 1928 i 1934, i els atletes de Stanford van guanyar 19 títols individuals. Va destacar per realitzar entrenaments intensius, una pràctica poc freqüent en aquell moment. Més tard es va entrenar l'Olympic Club de San Francisco.
Templeton també va exercir de periodista. Per la seva tasca com a entrenador va ingressar al USA Track & Field Hall of Fame el 1976, alhora que també forma part del Stanford Athletic Hall of Fame en reconeixement per la seva tasca com a entrenador i com a jugador de futbol.

## Millors marques

* salt de llargada. 7,09 m (1920)
* salt d'alçada. 1m 935 cm (1920)

## Referències

* 1 2 «Dink Templeton Olympic Results». sports-reference.com. Arxivat de l'original el 5 d’octubre 2017. [Consulta: 5 octubre 2017].
* 1 2 3 4 5 «Robert Lyman (Dink) Templeton». USATF.com. [Consulta: 13 juliol 2007].
* 1 2 «Richard Lyman 'Dink' Templeton». trackfield.brinkster.net/. [Consulta: 4 octubre 2017].
# LFLS Kaunas

El LFLS Kaunas, o Lietuvos Fizinio Lavinimosi Sąjunga Kaunas (Unió Lituana d'Educació Física), fou un club de futbol lituà de la ciutat de Kaunas.
Va ser fundat el 1919 amb el nom LSSS Kaunas i fou dissolt el 1945 per les noves autoritats soviètiques del país.

## Palmarès

* Lliga lituana de futbol:
** 1922, 1923, 1927, 1932, 1942
* Copa Cooperació (Kooperacijos):
** 1924

## Referències

* ↑ «Lithuania - List of Foundation Dates». rsssf.com. [Consulta: 9 novembre 2018].
* ↑ Statistics – futbolinis.lt
* ↑ Algird Fugalewitsch, Eine vergleichende Darstellung der deutschen Sportvereine des Memelgebietes und den Sportvereinen der deutschen Minderheit in Litauen von 1918 bis 1945 (A Comparative Study of German Sport Associations of the Baltics and of the German Minority in Lithuania from 1918 to 1945), Master's Thesis for Christian Albrechts University, Kiel, Germany (1995).
* ↑ «Lithuania - List of Champions». RSSSF. [Consulta: 12 juliol 2013].
# Emelyn Whiton

Emelyn Whiton (Nova York, 1 de març de 1916 - Jamaica Bay, 1 de març de 1962) va ser una regatista estatunidenca que va guanyar una medalla olímpica.
Nascuda a Nova York, es casà el 1939 amb el també regatista Herman Whiton. El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la categoria de 6 metres del programa de vela. A bord del Llanoria compartí equip amb Herman Whiton, Eric Ridder, Julius Roosevelt, John Morgan i Everard Endt.
Morí en l'accident aeri del Vol 1 d'American Airlines el dia del seu 46è aniversari.

## Referències

* 1 2 «Emelyn Whiton Olympic Results». sports-reference.com. Arxivat de l'original el 18 d’abril 2020. [Consulta: 14 abril 2020].
# Lilian Calmejane

Lilian Calmejane (Albi, 6 de desembre de 1992) és un ciclista francès, professional des del 2016 fins al 2024. Actualment corre a l'equip Intermarché-Circus-Wanty. En el seu palmarès destaca una victòria d'etapa a la Volta a Espanya de 2016, i una altra al Tour de França de 2017.

## Palmarès

* 2015
** 1r al Triptyque des Monts et Châteaux i vencedor d'una etapa
** 1r al Gran Premi del País d'Aix
** 1r al Gran Premi Souvenir Jean-Masse
** Vencedor d'una etapa al Tour de Bretanya
* 2016
** Vencedor d'una etapa de la Volta a Espanya
** Vencedor de la classificació dels joves a La Méditerranéenne
* 2017
** 1r a l'Étoile de Bessèges i vencedor d'una etapa
** 1r a la Setmana Internacional de Coppi i Bartali i vencedor d'una etapa
** 1r al Circuit de la Sarthe i vencedor d'una etapa
** Vencedor d'una etapa al Tour de França
* 2018
** 1r al Drôme Classic
** 1r a la París-Camembert
* 2019
** 1r al Faun Environnement-Classic de l'Ardèche Rhône Crussol
** Vencedor d'una etapa al Tour del Llemosí

### Resultats a la Volta a Espanya

* 2016. 70è de la classificació general. Vencedor d'una etapa
* 2021. 33è de la classificació general

### Resultats al Tour de França

* 2017. 35è de la classificació general
* 2018. 30è de la classificació general
* 2019. 106è de la classificació general
* 2020. Abandona (8a etapa)
* 2023. 77è de la classificació general

### Resultats al Giro d'Itàlia

* 2022. 86è de la classificació general
* 2024. 42è de la classificació general

## Referències

* ↑ «Lilian Calmejane anuncia su retirada del ciclismo profesional» (en castellà). esciclismo, 19-10-2024. [Consulta: 27 octubre 2024].
* ↑ «Intermarché–Wanty–Gobert Matériaux». Union Cycliste Internationale. [Consulta: 13 gener 2023].

## Enllaços externs

* Fitxa a procyclingstats.com
* Fitxa a sitiodeciclismo.net
# Dominique Gardères

Dominique Maximien Gardères (Biarritz, 22 d'octubre de 1856 – ?) va ser un genet francès que va prendre part en els Jocs Olímpics de París de 1900. Gardères disputà el concurs de salt d'alçada del programa d'hípica amb el cavall Canéla, que amb un salt d'1m 85cm li va valer per compartir la medalla d'or amb l'italià Giovanni Giorgio Trissino.

## Referències

* ↑ «Dominique Gardères Olympic Results». sports-reference.com. Arxivat de l'original el 10 de novembre 2012. [Consulta: 15 setembre 2015].
# Miralles (Torà)

Miralles és una masia del municipi de Torà (Solsonès) inclosa a l'Inventari del Patrimoni Arquitectònic de Catalunya, també anomenada Miralles de Sant Cerni, per distingir-la de Miralles de Su del terme de Pinós.

## Situació

Està situada al nord-oest del petit nucli de Sant Serni, encimbellada sobre un turó al caire del marge esquerre de la riera de Llanera que circula enfonsada un centenar de metres per sota seu. Al sud s'estenen els camps de conreu de la masia, mentre que al nord una espessa obaga cobreix la costa fins al riu.
El camí per anar-hi surt de Sant Serni, a tocar del cementiri i l'església de Santa Maria (41° 50′ 38″ N, 1° 27′ 54″ E﻿ / ﻿41.843840°N,1.465052°E﻿ / 41.843840; 1.465052), on es pren la pista que va cap a ponent. Es passa per davant de cal Pastoret i als 350 metres cal desviar-se a la dreta en direcció al nord. Enfront ja es veu Miralles on s'arriba als 900 metres.

## Descripció

Edifici de quatre façanes i tres plantes.
A la façana principal (sud), hi ha l'entrada principal d'arc de mig punt adovellat i porta de fusta de doble batent. A la seva dreta hi ha una altra entrada amb llinda de pedra. A la següent planta hi ha cinc finestres, les dues laterals amb llinda de pedra i ampit. Destacar que la segona finestra per l'esquerra, és geminada amb dos arquets de mig punt esculpits i que a la primera per l'esquerra a la llinda hi ha la data de 1767. A la façana oest, a la planta baixa hi ha una entrada amb llinda de pedra (on hi ha la data de 1767) i porta metàl·lica. A les dues darreres plantes hi ha una finestra. A la façana nord, hi ha diverses petites obertures a la part inferior. A la part superior hi ha finestres més grans, les dues de l'esquerra rectangulars i amb llinda de pedra i la de més a la dreta lleugerament apuntada. A la façana est, hi ha dues obertures a la part superior.
La coberta és de dos vessants (nord-sud), acabada amb teules.
Davant de la façana nord, hi ha un altre edifici de dimensions més petites a l'anterior que possiblement era un paller o corral.

## Història

La datació aproximada és de la segona meitat del segle xviii. Són evidents uns precedents medievals en el topònim.

## Bibliografia

* Coberó, Jaume; Garganté, Maria; Oliva, Jordi [et al.].. Inventari del Patrimoni Arqueològic, Arquitectònic i Artístic de la Segarra. Vol.II Torà. Hostafrancs: Fundació Jordi Cases i Llebot, Abril 2000, p. 119-120. ISBN 84-607-0408-4.

## Referències

* 1 2 3 4 5 «Miralles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# La Font de l'Astor

La Font de l'Astor fou un antic terme avui part del terme de la Selva del Camp i de Vilallonga del Camp, proper al nucli de Paretdelgada. L'edificació principal és el Mas de Serra.
Pertanyia al començament del segle xiv a Jofre de Voltrera del que va passar a Francesc Batet de Tarragona. El 1357 n'era senyor Ramon de Montoliu. Després fou dels Montserrat, els Almenara i els Ermengol. La jurisdicció era del paborde fins al 1410 i després, suprimida la pabordia, de l'arquebisbe de Tarragona. Formava part de les Faldes de Tarragona.
El 1496 estava deshabitat però es va repoblar i el 1718 apareix amb 3 cases i 8 habitants. No consta cap habitant al cens de 1773 però se'n esmenten 15 el 1787, quan a efectes religiosos s'havia separat de la parròquia de La Selva del Camp i havia passat a dependre de la parròquia de Vilallonga del Camp, i va formar part de la Comuna del Camp. Fou terme independent fins al 1846 quan fou repartit entre la Selva del Camp i Vilallonga del Camp.

## Referències

* ↑ «La Font de l'Astor». Gran Enciclopèdia Catalana. Barcelona: Grup Enciclopèdia Catalana.
* ↑ Mas de Serra a poblesdecatalunya.cat
* ↑ Esther Redondo García. El fogatjament general de Catalunya de 1378. CSIC, 2002, p.87.
* ↑ Manel Güell. La crisi durant la Guerra del Francès (1808-1814) al Camp de Tarragona. Tarragona: Universitat Rovira i Virgili, 2016, p.150.
* ↑ Comuna del Camp
* ↑ Marta Prevosti, Jordi López Vilar i Josep Guitart i Duran (editors) Paisatge, poblament, cultura material i història. Actes del Simposi internacional, Ager Tarraconensis n.5, p. 21-22
# Heinrich Reitz

Heinrich Reitz va ser un jugador de rugbi alemany que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip FC 1880 Frankfurt, que exercia d'equip nacional en aquesta competició.

## Referències

* ↑ «Heinrich Reitz Olympic Results». sports-reference.com. Arxivat de l'original el 26 d’octubre 2012. [Consulta: 27 setembre 2015].
* ↑ Die Gründerjahre des deutschen Rugbysports (alemany) DRV website – Foundation years, Consulta: 3 abril 2010
# Erik Mellbin

Erik Hugo Mellbin (Göteborg, 30 de juny de 1901 - Göteborg, 30 d'octubre de 1955) va ser un regatista suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en la categoria de 40 m² del programa de vela. Mellbin navegà a bord del Elsie junt a Gustaf Svensson, Ragnar Svensson i Percy Almstedt.

## Referències

* ↑ «Georg Tengwall Olympic Results». sports-reference.com. Arxivat de l'original el 21 de setembre 2011. [Consulta: 20 octubre 2017].
* ↑ Erik Mellbin. Comitè Olímpic Suec
# Raymond Thorne

Raymond Comstock "Ray" Thorne (Chicago, Illinois, 29 d'abril de 1887 – Los Angeles, Califòrnia, 10 de gener de 1921) va ser un nedador estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova dels 4x50 iardes relleus lliures, junt a David Hammond, William Tuttle i Hugo Goetz. En les 50 iardes lliures fou sisè. Morí per culpa d'un accident de cotxe.

## Referències

* 1 2 «Ray Thorne Olympic Results». sports-reference.com. Arxivat de l'original el 12 de desembre 2012. [Consulta: 15 octubre 2015].
# John Maxwell (golfista)

John Riley Maxwell (Olena, Illinois, 16 de juliol de 1871 - Keokuk, Iowa, 3 de juny de 1906) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de golf, com a membre de l'equip Trans-Mississippi Golf Association. No disputà la prova individual perquè hagué de marxar per fer una pràctica de medicina al Keokuk Medical College, on era professor d'anatomia i cirurgia i fou un dels primers especialistes en proctologia.
Anteriorment havia guanyat la primera edició de l'Iowa Amateur el 1900 i la Trans-Mississippi Amateur el 1903.
Maxwell va ser inclòs al Saló de la Fama de Golf d'Iowa el 2011.

## Referències

* 1 2 «John Maxwell Olympic Results». sports-reference.com. Arxivat de l'original el 16 de setembre 2011. [Consulta: 11 octubre 2015].
* ↑ «Iowa Amateur Championship - Past Champions». Arxivat de l'original el 2012-08-04. [Consulta: 11 octubre 2015].
* ↑ «Iowa Golf Hall of Fame». Arxivat de l'original el 2012-03-25. [Consulta: 11 octubre 2015].
# Donald Johnston

Donald Hendrik "Don" Johnston (Albany, Nova York, 30 de setembre de 1899 - Arlington, Virgínia, 4 d'agost de 1984) va ser un remer estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició del vuit amb timoner del programa de rem.

## Referències

* ↑ «Don Johnston Olympic Results». sports-reference.com. Arxivat de l'original el 9 d’octubre 2017. [Consulta: 8 octubre 2017].
# Judicael de Domnònia

Judicael (el nom apareix com Judicael ap Hoel, Iudicael, Judicaël, Judhaël, Judhael, Judhel, Juhel, Jézéquel, Jezekel, Jezekael, Jekel, Jezekelig, Jikael, Jikel, Gicquel, Giquel, Gaël i Gaëlle) nascut vers 590 - mort el 16 o 17 de desembre del 658) fou un sant bretó, fill del rei Judael (Judhaël) de Domnònia i de la reina Pritelle. Era rei de Domnònia al segle VII.

## Biografia

Va néixer vers l'any 590 i era el fill gran de Judael (Judhaël), rei de Domnònia i de la reina Pritella, filla gran d'Ausoc, príncep del comtat de Léon. Era el gran de quinze germans i una germana uns quants dels quals estan incloses a la llista de sants bretons, destacant sant Josse. A la mort del seu pare vers el 605, encara que era el gran i hereu, va preferir retirar-se al monestir de Saint-Jean de Gaël que havia construït poc abans sant Méen, i va abdicar la corona en favor del seu germà Judoc (o Josse). Aquest també va abraçar la vida monàstica i Judicael va haver de sortir del monestir per agafar el tron del regne de Domnònia. Durant 20 anys va governar el regne amb autoritat i saviesa. Després de casar-se amb Morona el 630 (de la que va tenir un fill conegut com a Gradlon Flam), fou coronat el 632 i fou amb sant Eloi a l'origen del tractat de 636 signat a Clichy donant al rei Dagobert I dels francs la sobirania de la Bretanya. Vers el 640 es va retirar altre cop a un monestir a Gaël (es diu que al monestir de Paimpont que havia fundat), i hauria mort la nit del 16 al 17 de desembre del 658. Fou enterrat al costat del seu mestre sant Méen.

## Posteritat

Els seus hereus naturals foren els seus germans Judoc i el seu fill o nebot Winoc que van renunciar al tron i es van retirar a monestirs. No se sap qui el va succeir al capdavant del regne de Domnònia.
Dom Morice basant-se en una vida del rei Judicael redactada al segle xi pel monjo Ingomar en la que aquest precisa que tots els prínceps que van regnar a Bretanya després de Judicael eren descendents d'aquest rei, en va fer un ancestre d'un suposat Erispoe comte de Rennes i la nissaga d'antics reis de Bretanya que designa com el pare de Nominoe.

## Notes i referències

* ↑ Histoire ecclésiastique et civile de la Bretagne Origine de Nominoë: volume I, note XXXVIII c-966-967

## Fonts

* Crònica merovíngia de Fredegari Any 635 , Turnhout Belgium (2001) ISBN 2-503-51151-1

## Enllaços externs

* (anglès) Sant Judicael, rei de Bretanya Arxivat 2007-03-18 a Wayback Machine.
# Viktor Tietz

Viktor Tietz (13 d'abril de 1859, Rumburg, Bohèmia, Monarquia dels Habsburg – 8 de desembre de 1937, Karlsbad, Bohèmia, Txecoslovàquia), fou un polític, organitzador i jugador d'escacs txec d'ètnia alemanya.

## Resultats destacats en competició

Fou 7è a Breslau 1889 (6è DSB Congress, Hauptturnier A, guanyat per Emanuel Lasker), i va guanyar, per davant de Dawid Janowski i Moritz Porges el triangular de Carlsbad 1902.

## Organitzador en l'àmbit dels escacs

Va inventar el sistema de desempat que duu el seu nom (sistema Tietz). El seu nom està lligat al del club d'escacs de Karlovy Vary.
És conegut per ser l'organitzador principal de quatre famosos torneigs internacionals: els de Carlsbad 1907, Carlsbad 1911, Carlsbad 1923, i Carlsbad 1929,

## Notes i referències

* ↑ «Karlovarský šachklub Tietz > Sekce > Historie našeho klubu > Die Schachgeschichte in Karlsbad». Tietz.cz. [Consulta: 10 desembre 2011].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 12 abril 2014].
* ↑ «Chess Glossary». Chess-poster.com, 09-10-1976. Arxivat de l'original el 2011-11-26. [Consulta: 10 desembre 2011].
* ↑ Karlovarský šachklub Tietz Sekce Historie našeho klubu Šachové Karlovy Vary (txec)
* ↑ Winter, Edward. «Alekhine on Carlsbad, 1929» (en anglès). Chesshistory.com. [Consulta: 12 abril 2014].

## Enllaços externs

* Viktor Tietz - legenda karlovarské šachové hry (txec)
# Finn Ferner

Finn Ferner (Oslo, 10 de març de 1920 - Nesøya, 11 de març de 2001) va ser un regatista noruec que va guanyar una medalla olímpica. Era germà del també regatista Johan Ferner.
Finn Christian Ferner era fill del sastre Ferner Jacobsen, propietari d'uns grans magatzems, i la seva esposa, Ragnhild Olsen. Amb els anys, ell i alguns dels seus germans van adoptar el nom de pila del seu pare com a cognom.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la categoria de 6 metres del programa de vela. A bord de l'Elisabeth X compartí equip amb Johan Ferner, Erik Heiberg, Carl Mortensen i Tor Arneberg. El 1960, als Jocs de Roma, fou setè en la categoria de 5,5 metres del programa de vela.

## Referències

* 1 2 «Finn Ferner Olympic Results». sports-reference.com. Arxivat de l'original el 13 de desembre 2012. [Consulta: 14 abril 2020].
* ↑ Leif Husebye: «Dobbeltjubileum for Ferner», Aftenposten, 22 de juliol de 1987, p. 14.
* ↑ «Finn Ferner Olympic Results». sports-reference.com. Arxivat de l'original el 21 de setembre 2009. [Consulta: 14 abril 2020].
# Gustav Thiefenthaler

Gotthardt "Gustav" Tiefenthaler (Unterwalden, Suïssa, 25 de juliol de 1886 - Saint Louis, Missouri, 14 d'abril de 1942) va ser un lluitador suïsso-estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla de bronze en la categoria de pes minimosca, de fins a 47,6 kg, en quedar eliminat en semifinals per Robert Curry.
Tiefenthaler nasqué a Suïssa, però de jove emigrà als Estats Units junt amb la seva família. En disputar-se els Jocs encara mantenia la nacionalitat suïssa, però en les primeres edicions dels Jocs es tenia en compte el club al qual representava i no pas la nacionalitat de l'esportista. Ell representà el South Broadway Athletic Club de Saint Louis i per aquest motiu el Comitè Olímpic Internacional el compta com a estatunidenc.

## Referències

* 1 2 «Gustav Tiefenthaler Olympic Results». sports-reference.com. Arxivat de l'original el 16 de novembre 2017. [Consulta: 13 octubre 2015].
* ↑ «ST LOUIS 1904 WRESTLING FREESTYLE». olympic.org [Consulta: 13 octubre 2015].
# Francis Newton

Francis Clement "Frank" Newton (Washington DC, 3 de gener de 1874 - Greenwich, Connecticut, 3 d'agost de 1946) va ser un golfista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de golf, com a membre de l'equip Trans-Mississippi Golf Association. En la prova individual arribà a semifinals, on perdé contra George Lyon, per la qual cosa guanyà la medalla de bronze.

## Referències

* ↑ «Frank Newton Olympic Results». sports-reference.com. Arxivat de l'original el 12 d’agost 2011. [Consulta: 11 octubre 2015].
# Donald MacKenzie

Donald Ross "Don" MacKenzie (Toronto, Ontario, 30 de desembre de 1874 - Toronto, 12 de novembre de 1925) va ser un remer canadenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de vuit amb timoner del programa de rem.

## Referències

* ↑ «Don MacKenzie Olympic Results». sports-reference.com. Arxivat de l'original el 2 d’octubre 2015. [Consulta: 18 octubre 2015].